CELEX: 32021R1218
Language: ro
Date: 2021-07-26 00:00:00
Title: Regulamentul de punere în aplicare (UE) 2021/1218 al Comisiei din 26 iulie 2021 de modificare a Regulamentului de punere în aplicare (UE) nr. 79/2012 în ceea ce privește stocarea informațiilor privind importurile scutite de TVA în cadrul „regimului de import” și accesul automat la acestea

27.7.2021   
               
               
                  RO
               
               
                  Jurnalul Oficial al Uniunii Europene
               
               
                  L 267/12
               
            
         REGULAMENTUL DE PUNERE ÎN APLICARE (UE) 2021/1218 AL COMISIEI
         din 26 iulie 2021
         de modificare a Regulamentului de punere în aplicare (UE) nr. 79/2012 în ceea ce privește stocarea informațiilor privind importurile scutite de TVA în cadrul „regimului de import” și accesul automat la acestea
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 904/2010 al Consiliului din 7 octombrie 2010 privind cooperarea administrativă și combaterea fraudei în domeniul taxei pe valoarea adăugată (1), în special articolul 17 alineatul (2),
         întrucât:
         
                     (1)
                  
                  
                     Litera (e) de la articolul 17 alineatul (1) din Regulamentul (UE) nr. 904/2010, introdusă prin Regulamentul (UE) 2017/2454 al Consiliului (2), a fost adăugată pentru a permite schimbul de informații între statele membre în ceea ce privește regimul de import prevăzut în titlul XII capitolul 6 secțiunea 4 din Directiva 2006/112/CE a Consiliului (3), care urmează să se aplice de la 1 iulie 2021.
                  
               
                     (2)
                  
                  
                     Articolul 17 alineatul (1) litera (e) și articolul 21 alineatul (1) din Regulamentul (UE) nr. 904/2010 impun statelor membre să stocheze informații privind importurile scutite de taxa pe valoarea adăugată (TVA) pe care le colectează în temeiul articolului 143 alineatul (1) punctul (ca) din Directiva 2006/112/CE și să acorde altor state membre acces automat la informațiile respective, pentru a ajuta statele membre să identifice discrepanțele în ceea ce privește raportarea TVA-ului și posibilele fraude în domeniul TVA.
                  
               
                     (3)
                  
                  
                     Autoritățile vamale naționale colectează informații cu privire la aceste importuri scutite de TVA în conformitate cu Regulamentului (UE) nr. 952/2013 al Parlamentului European și al Consiliului (4) și le transmit Comisiei prin intermediul sistemului electronic menționat la articolul 56 alineatul (1) din Regulamentul de punere în aplicare (UE) 2015/2447 al Comisiei (5). Din motive de eficiență, stocarea informațiilor referitoare la importurile scutite de TVA și accesul automat la aceste informații, prevăzute la articolul 17 alineatul (1) litera (e) și la articolul 21 alineatul (1) din Regulamentul (UE) nr. 904/2010, trebuie să se realizeze utilizându-se același sistem electronic.
                  
               
                     (4)
                  
                  
                     Detaliile tehnice privind cererea automată a informațiilor menționate la articolul 17 alineatul (1) litera (e) din Regulamentul (UE) nr. 904/2010 sunt prevăzute la articolul 55 din Regulamentul de punere în aplicare (UE) 2015/2447. Articolul 55 alineatul (3) din Regulamentul de punere în aplicare (UE) 2015/2447 permite accesul autorităților fiscale naționale la date în formă agregată în cadrul sistemului electronic menționat la articolul 56 alineatul (1) din Regulamentul de punere în aplicare (UE) 2015/2447.
                  
               
                     (5)
                  
                  
                     Articolul 5a din Regulamentul de punere în aplicare (UE) nr. 79/2012 al Comisiei (6) precizează detaliile tehnice referitoare la stocarea informațiilor privind importurile scutite de TVA și accesul automat la acestea, prevăzute la articolul 17 alineatul (1) litera (f) din Regulamentul (UE) nr. 904/2010. Prin urmare, articolul 5a alineatul (1) din Regulamentul de punere în aplicare (UE) nr. 79/2012 trebuie modificat pentru a preciza detaliile tehnice referitoare la cererea automată a informațiilor menționate în a doua partea a articolului 17 alineatul (1) litera (e) din Regulamentul (UE) nr. 904/2010.
                  
               
                     (6)
                  
                  
                     Pentru ca prezentul regulament să se aplice de la aceeași dată ca Regulamentul (UE) 2017/2454, care a introdus litera (e) la articolul 17 alineatul (1) din Regulamentul (UE) nr. 904/2010, prezentul regulament trebuie să se aplice de la 1 iulie 2021.
                  
               
                     (7)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru cooperare administrativă,
                  
               ADOPTĂ PREZENTUL REGULAMENT:
         
            Articolul 1
            Articolul 5a alineatul (1) din Regulamentul de punere în aplicare (UE) nr. 79/2012 se înlocuiește cu următorul text:
            
               
                  „(1)   Stocarea informațiilor menționate la articolul 17 alineatul (1) literele (e) și (f) din Regulamentul (UE) nr. 904/2010 și accesul automat al autorităților competente la informațiile respective se realizează utilizând sistemul electronic menționat la articolul 56 alineatul (1) din Regulamentul de punere în aplicare (UE) 2015/2447 al Comisiei (*1).
               
            
         
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            Se aplică de la 1 iulie 2021.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 26 iulie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 268, 12.10.2010, p. 1.
         
            (2)  Regulamentul (UE) 2017/2454 al Consiliului din 5 decembrie 2017 de modificare a Regulamentului (UE) nr. 904/2010 privind cooperarea administrativă și combaterea fraudei în domeniul taxei pe valoarea adăugată (JO L 348, 29.12.2017, p. 1).
         
            (3)  Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO L 347, 11.12.2006, p. 1).
         
            (4)  Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (JO L 269, 10.10.2013, p. 1).
         
            (5)  Regulamentul de punere în aplicare (UE) 2015/2447 al Comisiei din 24 noiembrie 2015 de stabilire a unor norme pentru punerea în aplicare a anumitor dispoziții din Regulamentul (UE) nr. 952/2013 al Parlamentului European și al Consiliului de stabilire a Codului vamal al Uniunii (JO L 343, 29.12.2015, p. 558).
         
            (6)  Regulamentul de punere în aplicare (UE) nr. 79/2012 al Comisiei din 31 ianuarie 2012 de stabilire a normelor de punere în aplicare a anumitor dispoziții ale Regulamentului (UE) nr. 904/2010 al Consiliului privind cooperarea administrativă și combaterea fraudei în domeniul taxei pe valoarea adăugată (JO L 29, 1.2.2012, p. 13).